Chinchipera

ChinchiperaCon a variant chinchimpera. u chinchipelaCon a variant chinchepela. son variants d'o nombre chenerico que s'emplegan cadaguna en diferents puestos de l'Alto Aragón ta decir-ne de tot un faixo d'especies de muixons (paseriformes) con caracteristicas alto u baixo similars, anque no necesariament tienen relacions filocheneticas d'entre ellas. Per l'usual, se i diz chinchipera a cualsiquier muixón de mida chicota (a redol d'os 15 cm de lonchitut), que vuele distancias curtas batendo rapedo las alas y deixando de bater-las a intervalos, que per tierra se i desplace fendo saltez, y cuan se posa en un palo u puesto en alto bata la coda periodicament. Solen estar especies omnivoras anque en a suya dieta i predominen os insectos, mas que no en altros tipos de muixons.

Os tres termins tienen probablement una radiz onomatopeyica en a canción que ye pareixita en as diferents especies d'estes animals, que se siente muto a sobén per o mont: un biaz de «chin-chin paa», ixo ye, una secuencia de dos notas agutas y breus, de timbre metalico, seguitas per una mas ubierta y prolongata.
As especies d'aus que s'han documentato con este nombre son:

En a familia Aegithalidae:
En o chenero Aegithalos:
A chinchipera blanqueta (Aegithalos caudatus).
En a familia Paridae:
En o chenero Lophophanes:
A chinchipera de crencha (Lophophanes cristatus).
En o chenero Parus:
A chinchipera (Parus major).
A chinchipera cabecinegra (Parus palustris).
A chinchipera carbonera (Parus ater).
A chinchipera boreal (Parus montanus).
En o chenero Poecile:
A chinchipera de Laponia  (Poecile cinctus).
A chinchipera fosca (Poecile lugubris).
En a familia Sittidae:
En o chenero Sitta:
A chinchipera corretroncos, nombre local d'o esgarrapins (Sitta europaea).
En a familia Timaliidae:
En o chenero Panurus:
A chinchipera mostachuda (Panurus biarmicus).

Notas

Referencias

Categoría:Zoonimia